Papahānaumoku
U havajskoj religiji i mitologiji, Papahānaumoku [pɑːpɑːˈhɑːnaʊmoʊku] − često jednostavno zvana Papa − božica je Zemlje i kreativne moći, koja predstavlja žensku energiju svemira. U drevnim pojanjima, Papa je pomenuta kao veliko božanstvo. Ona i njen muž, "Otac Nebo" Wākea, stvorili su havajska ostrva. Kahikov sin Wākea, koji predstavlja mušku energiju ili moć stvaranja, oženio se Papom te im je rođena prelijepa kći, božica Hoʻohokukalani. Wakea i Papa smatrani su precima havajskih poglavica i plemića. Prvi kralj Havaja, Kamehameha I, pratio je, prema legendi, svoje pretke do božanskog para. Papa je rodila havajska ostrva i postala stvoriteljica života. Nakon šta se Wakea zaljubio u Hoʻohokukalani, htio je da spava s njom, ali se ipak bojao to učiniti zbog Pape, koju je sveštenik odveo na udaljeno mjesto. Nakon seksualnog odnosa, Hoʻohokukalani je ocu rodila sina nazvanog Haloa, no dijete je bilo mrtvorođeno. Papa se vratila i bila je bijesna, ali je pokopala dijete te je na tom mjestu niknuo taro. Taro je smatran važnim za ishranu drevnih Havajaca.